Aldeadávila-demningen

Aldeadávila-demningen er en demning med et vannkraftverk i elva Douro, på grensen mellom Portugal (Bragança) og Spania (Salamanca). Den stod ferdig i 1962, utbygd av Spania. Installert kapasitet i kraftverket er om lag 810 MW. I tillegg er 422 MW kapasitet installert som pumpekraftverk med 2 x 211 MW reversible turbiner. Det maksimale kraftutbyttet er nærmere 1.200 MW utbygget over to faser, fordelt på totalt 8 francisturbiner.

Utbyggingsfasene er:
 Aldeadavila I (1956–62): Seks turbiner med 718 – 810 MW effekt.
 Aldeadavila II (1987): To reversible turbiner med pumpekapasitet og 422 – 433 MW effekt.

Fram til Alcantara-demningen ble bygget i 1969, var Aldeadavila I det kraftigste vannkraftverket i Europa.

Demningen er en 140 meter høy og 250 meter lang gravitasjons-/buedam. Fasaden er nesten helt vertikal, med betydelig helning innover i vannmagasinet. Lendet demningen er plassert i er kupert og bratt med solid granitt, med et tilsvarende relativt lite men stabilt vannmagasin. Det oppdemmede Aldeadávila-reservoaret er på 3,64 km² (364 hektar), og kan magasinere opp vannmasser på inntil 56,6 millioner m³.

Operatør er det spanske energiselskapet Iberdrola SA.

Scener til filmen Doktor Zhivago av David Lean ble tatt opp ved og inne i demningen.

 Se også 
 Liste over verdens største vannkraftverk

 Eksterne lenker 

 Aldedavila - SEPREM. Besøkt 17. januar 2012.
 Hydropower & Dams in Europe 2011. Besøkt 17. januar 2012.

Kategori:Demninger i Spania
Kategori:Demninger i Portugal
Kategori:Vannkraftverk i Spania
Kategori:Vannkraftverk i Portugal
Kategori:Castilla y Leóns geografi
Kategori:Byggverk i Castilla y León
Kategori:Pumpekraftverk i Spania
Kategori:Kraftverk etablert i 1962
Kategori:1962 i Spania
Kategori:Demninger fullført i 1962
Kategori:1960-årene i Portugal
Kategori:Bragança (distrikt)
Kategori:Salamanca (provins)
Kategori:Douro